Whiskey Tango Foxtrot

Whiskey Tango Foxtrot er en amerikansk dramafilm fra 2016. Regissør var Glenn Ficarra og John Requa. Manus ble skrevet av Robert Carlock, løst basert på boken "The Taliban Shuffle: Strange Days in Afghanistan and Pakistan"  og hovedrollene spilles av blant andre Tina Fey, Martin Freeman, Christopher Abbott og Billy Bob Thornton. Filmen ble publisert i USA den 4. mars 2016 av Paramount Pictures.

Sammendrag 
I 2003, i New York City, er TV-reporter Kim Baker (spilt av Tina Fey) misfornøyd med hennes karriere som stort sett bare dekker historier som får lite oppmerksomhet i media. Hun samtykker til et kort oppdrag som krigskorrespondent i Afghanistan under Operation Enduring Freedom, til kjæresten Chris (spilt av Josh Charles) sin store skuffelse, som også bruker veldig mye tid på reise. I Afghanistan deler Kim bolig med en rekke andre internasjonale journalister, og hun utvikler snart et vennskap med BBC-korrespondent Tanya Vanderpoei, og den skotske frilansfotografen Iain MacKelpie. Hennes afghanske "altmuligmann" Fahim Ahmadzai (spilt av Christopher Abbott) hjelper henne med forskjellige oppdrag. Hun får ærlige kommentarer på kamera fra utenlandske soldater som stiller spørsmål ved verdien av oppgavene deres i Afghanistan. Hun setter seg selv flere ganger i fare for å få skuddvekslinger på video. En amerikansk general (tidligere oberst) Hollanek (spilt av Billy Bob Thornton) liker henne ikke, og ser på henne som en uerfaren irritasjonsmoment.

Til tross for risikoen, blir Kim værende i Afghanistan i flere måneder, og deretter år, etter hennes opprinnelige oppdrag. Hun oppdager at Chris er utro mot henne sammen med en annen kvinne, og hun avslutter forholdet deres. Etter hvert innleder Kim ett personlig og seksuelt forhold til Iain MacKelpie. At hun er kvinne byr på en rekke utfordringer i det islamske samfunnet som legger mange restriktive roller på kvinner. Men Kim forsøker å bruke dette til hennes fordel, og får tilgang til kvinner i en landsby som forklarer at de saboterer den amerikansk-bygd brønn, fordi de liker den daglige vandringen til en elv i nærheten. I tillegg går hun med skjult kamera under en burka for å rapportere fra en demonstrasjon.

Til tross for deres gjensidige vennlighet, er det alltid en konkurranse mellom journalistene i landet om å finne de beste historiene - og få ressurser fra arbeidsgiverne i hjemlandene deres. Etter tre år i Afghanistan reiser Kim til New York i forsøk på å få mer støtte fra hennes nye sjef, bare for å oppdage at Tanya snart skal ta over Kims jobb. I mellomtiden blir Iain kidnappet, og det kommer krav om løsepenger. Kim reiser til Afghanistan igjen, hvor hun presser sine kontakter for informasjon om Iains oppholdssted. Hun overbeviser også general Hollanek om den politiske verdien av oppdraget hvis han klarer å redde Iain. Oppdraget, akkompagnert av Kim og hennes kamera-mann, er en stor suksess - både militært og journalistisk. Etter Iains redningsaksjon blir imidlertid Kim stadig mer desillusjonert, både på grunn av forholdet deres og jobben hennes i Afghanistan. Hun tar deretter avskjed med kollegene og vennene sine, og vender tilbake til USA.

Etter at hun kommer tilbake besøker hun en soldat (spilt av Evan Jonigkeit) som ble sendt tilbake til USA, tilsynelatende på grunn av alle kommentarene hans på kameraet til Kim, og som mistet begge bena på grunn av en IED. Kim forsøker å be om unnskyldning for konsekvensene av handlingene hennes, men han nekter å la henne ta på seg skylden for hans problemer. Filmen avslutter med at Kim skal intervjue Iain som befinner seg i New York, som del av en turné for den nye boken han har skrevet. Han inviterer henne til å møte ham, og ta en kopp kaffe sammen.

Rolleliste 
 Tina Fey som Kim Baker. Amerikansk nyhetsreporter.
 Margot Robbie som Tanya Vanderpoel. En britisk BBC News-journalist som Kim etter hvert blir venn med.
 Martin Freeman som Iain MacKelpie. En skotsk fotograf og journalist. Kims nye kjæreste i Afghanistan.
 Christopher Abbott som Fahim Ahmadzai, som er sjåfør, oversetter og altmuligmann for journalister.
 Billy Bob Thornton som brigadegeneral Hollanek.
 Alfred Molina som Ali Massoud Sadiq. En lokal tjenestemann som har en romantisk interesse i Kim.
 Sheila Vand som Shakira El-Khoury. En libanesisk reporter som ofte jobber sammen med Kim og Tanya.
 Nicholas Braun som Tall Brian. Kims kamera-mann i Afghanistan.

Referanser

Eksterne lenker 
 
 Film-trailer, Youtube.com

Actiondrama fra USA
Dramafilmer fra USA
Filmer fra 2016